Shangdu

Shangdu (上都, Shàngdū 'ülemine pealinn') oli Hiina keisri Hubilai suvepealinn. See rajati 1256. Väidetavalt külastas Shangdud 1275 Marco Polo. Aastal 1369 vallutasid linna Mingi dünastia väed. See purustati täielikult. Viimane Yuani dünastia keiser Togoontömör jõudis veel linnast põgeneda. 

Shangdu varemed  asuvad Hiinas Sise-Mongoolias Xilin Goli aimakis Zhenglani hošuunis Shangdu suurvalla kirdepiiril Wuyi riikliku loomakasvatusfarmi haldusalal Luan He jõe ääres. Selles kohas teeb jõgi kaare läbi Sise-Mongoolia ning kannab nime Shandian He (闪电河).  Geograafilised koordinaadid on 42°21′35″ N, 116°10′45″ E.

Alates juunist 2012 on varemed UNESCO maailmapärandi nimistus. 

Läänes tuntakse linna ka Xanadu nime all Samuel Taylor Coleridge'i luuletuse "Kublai Khan" (1816) järgi. Luuletuse esimene salm on niisugune: 

In Xanadu did Kubla Khan
A stately pleasure-dome decree:
Where Alph, the sacred river, ran
Through caverns measureless to man
Down to a sunless sea.

Kategooria:Ajaloolised linnad
Kategooria:Sise-Mongoolia